Document ID: 31993R1581

ΚΑΝΟΝΙΣΜΟΣ (ΕΟΚ) αριθ. 1581/93 ΤΗΣ ΕΠΙΤΡΟΠΗΣ της 23ης Ιουνίου 1993 για τον καθορισμό, για την περίοδο εμπορίας 1993/94, των τιμών κατωφλίου καθώς και των ενιαίων προσαυξήσεων ορισμένων κατηγοριών αλεύρων, πλιγουριών και σιμιγδαλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), και ιδίως το άρθρο 5,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 1580/93 της Επιτροπής της 23ης Ιουνίου 1993 για τον καθορισμό των ποιοτικών τύπων για ορισμένα σιτηρά και κατηγορίες αλεύρων, πλιγουριών και σιμιγδαλιών, καθώς και τον καθορισμό των τιμών κατωφλίου γι' αυτές τις κατηγορίες προϊόντων (3),
Εκτιμώντας:
ότι οι ενδεικτικές τιμές και οι τιμές κατωφλίου των σιτηρών καθορίστηκαν, για την περίοδο εμπορίας 1993/94, από τον κανονισμό (ΕΟΚ) αριθ. 1766/92-
ότι, σε εφαρμογή του άρθρου 5 του κανονισμού (ΕΟΚ) αριθ. 1766/92, οι τιμές κατωφλίου των αλεύρων σίτου, του σμιγού και της σίκαλης, καθώς και των πλιγουριών και των σιμιγδαλιών σίτου, πρέπει να καθοριστούν σύμφωνα με τους κανόνες και για τους ποιοτικούς τύπους που καθορίζονται στα άρθρα 6 έως 9 του κανονισμού (ΕΟΚ) αριθ. 1580/93-
ότι ο κανονισμός (ΕΟΚ) αριθ. 3824/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (5), έχει καθορίσει τον κατάλογο των τιμών και των ποσών στον τομέα των σιτηρών στα οποία εφαρμόζεται ο συντελεστής μειώσεως 1,013088 που καθορίστηκε από τον κανονισμό (ΕΟΚ) αριθ. 1331/93 της Επιτροπής (6) από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών ποσών- ότι το άρθρο 2 του κανονισμού (ΕΟΚ) αριθ. 3824/92 προβλέπει να προσδιοριστεί η μείωση των τιμών και των ποσών που θα προκύψουν για κάθε έναν από τους εν λόγω τομείς και να καθοριστεί η αξία αυτών των μειωμένων τιμών και ποσών- ότι οι τιμές παρεμβάσεως, οι ενδεικτικές τιμές και οι τιμές κατωφλίου των σιτηρών, καθώς και η ελάχιστη τιμή για το άμυλο πατάτας έχουν καθοριστεί από τον κανονισμό (ΕΟΚ) αριθ. 1766/92 για ακαθόριστη περίοδο-
ότι ο συντελεστής μειώσεως πρέπει να εφαρμοστεί στις τιμές κατωφλίου για τα άλευρα, τα πλιγούρια και τα σιμιγδάλια σιτηρών και για λόγους διαφάνειας πρέπει να ενσωματωθεί αμέσως στον υπολογισμό-
ότι, μετά τους υπολογισμούς που πραγματοποιήθηκαν σε εφαρμογή των κανόνων αυτών, οδηγούμεθα στις κατωτέρω αναφερόμενες τιμές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 3 παράγραφος 2 τελευταίο εδάφιο του κανονισμού (ΕΟΚ) αριθ. 1766/92, για την περίοδο εμπορίας 1993/94 οι τιμές κατωφλίου των προϊόντων που αναφέρονται στο άρθρο 1 στοιχείο γ), εκτός από τη βύνη, του εν λόγω κανονισμού καθορίζονται ως εξής:
/* ΠΙΝΑΚΕΣ: δείτε Ε.Ε. */
Άρθρο 2
Επί των τιμών που αναφέρονται στο άρθρο 1, εφαρμόζονται οι ακόλουθες μηνιαίες προσαυξήσεις:
/* ΠΙΝΑΚΕΣ: δείτε Ε.Ε. */
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουνίου 1993.

Labels: 2
17